RESOLUCIÓN do 2 de marzo de 2007, da Dirección Xeral de Xustiza, pola que se aproba o número de efectivos que integrarán o servizo de garda do Instituto de Medicina Legal de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/04/2007

A Lei orgánica do poder xudicial regula no seu artigo 517 a retribución complementaria polo servizo de garda a favor do persoal ao servizo da Administración de xustiza, e no seu artigo 501 refírese as funcións das administracións públicas competentes para garantir a prestación do servizo de garda. A redacción de ambos os artigos procede da reforma levada a cabo pola Lei orgánica 19/2003, do 23 de decembro, que dedica a súa disposición transitoria quinta ao réxime retributivo transitorio.
A dita disposición transitoria declara en vigor a Orde (Presidencia) nº 1417/2003, do 3 de xuño, que regulou as retribucións complementarias polo servizo de garda do persoal ao servizo da Administración de Xustiza. Esta orde foi aprobada a proposta do conxunta do Ministerio de Economía e Facenda e Ministerio de Xustiza, logo da negociación coas organizacións sindicais e o informe do Consello Xeral do Poder Xudicial.
En aplicación da disposición transitoria única da devandita Orde ministerial 1417/2003, o director do Instituto de Medicina Legal de Galicia (Imelga) a través do escrito do 27 de novembro pasado, logo da celebración do Consello de Dirección do dito instituto, segundo o previsto no artigo 5.2º b), do Decreto 119/2005, do 6 de maio, aprobada na reunión do 23 de novembro de 2006, remitiu a este centro directivo unha proposta de modificación da organización do servizo de garda dos médicos forenses, que viña aprobada por Resolución do 28 de xullo de 2006, para os efectos de establecer novas quendas e variación do número de efectivos que deban integrar o dito servizo de garda.
Vistos o artigo 20.1º do Estatuto de autonomía de Galicia, o artigo 471.2º da Lei orgánica do poder xudicial, os puntos quinto e noveno de Resolución do 15 de xullo de 2005, da Secretaría de Estado de Xustiza (BOE nº 190, do 10 de agosto), a Resolución do 4 de xuño do 2003 da Secretaría de Estado de Xustiza (BOE nº 145, do 18 de xuño) e o Regulamento 1/2005 do Consello Xeral do Poder Xudicial de aspectos accesorios das actuacións xudiciais, así como os reais decretos 239/1996 e 233/1998 sobre transferencia de competencias á Comunidade Autónoma de Galicia en materia de medios persoais ao servizo da Administración de xustiza e sobre ampliación das ditas competencias, respectivamente e o artigo 27 do Decreto 578/2005, do 29 de decembro, polo que se establece a estrutura orgánica da Consellería de Presidencia, Administracións Públicas e Xustiza, esta dirección xeral
RESOLVE:
Primeiro.-Aprobar o número de médicos forenses que integrarán as quendas dos servizos de gardas en
cada unha das subdireccións territoriais do Instituto de Medicina Legal de Galicia (Imelga).
Segundo.-O servizo de garda prestado polos médicos forenses no ámbito da Subdirección Territorial do Imelga en Santiago de Compostela estará integrado por tres médicos forenses en réxime de permanencia e dispoñibilidade, en garda de oito días.
Terceiro.-O servizo de garda prestado polos médicos forenses no ámbito da Subdirección Territorial do Imelga na Coruña estará integrado por tres médicos forenses en réxime de permanencia e dispoñibilidade, en garda de oito días.
Cuarto.-O servizo de garda prestado polos médicos forenses no ámbito da Subdirección Territorial de Vigo estará integrado por dous médicos forenses en réxime de permanencia e dispoñibilidade, de oito días, e un médico forense en réxime de permanencia, en garda diaria, para o axuizamento inmediato de faltas.
Quinto.-O servizo de garda prestado polos médicos forenses no ámbito da Subdirección Territorial do Imelga en Pontevedra estará integrado por dous médicos forenses en réxime de permanencia e dispoñibilidade, en garda de oito días, e un médico forense en réxime de dispoñibilidade, en garda de oito días.
Sexto.-O servizo de garda prestado polos médicos forenses no ámbito da Subdirección Territorial do Imelga en Lugo estará integrado por dous médicos forenses en réxime de permanencia e dispoñibilidade, en garda de oito días, e un médico forense en réxime de dispoñibilidade, en garda de oito días.
Sétimo.-O servizo de garda prestado polos médicos forenses no ámbito da Subdirección Territorial do Imelga en Ourense estará integrado por dous médicos forenses en réxime de permanencia e dispoñibilidade e un médico forense en réxime de dispoñibilidade, en garda de oito días.
Oitavo.-O servizo de garda prestado polos médicos forenses no ámbito da Subdirección Territorial do Imelga en Ferrol estará integrado por un médico forense en réxime de permanencia e dispoñibilidade, en garda de oito días e un médico forense en réxime de dispoñibilidade, en garda dun mes.
Noveno.-O réxime horario do servizo de garda de permanencia e dispoñibilidade e do servizo de garda de dispoñibilidade será o previsto, segundo o caso, nos puntos 4, 6, 7 e 8 do punto sétimo da Resolución do 5 de decembro de 1996, da Secretaría de Estado de Xustiza, pola que se ditan instrucións sobre a xornada e horarios no ámbito da Administración, modificada pola Resolución do 4 de xuño de 2003 (BOE nº 145, do 18 de xuño), en relación co punto quinto da Resolución do 15 de xullo de 2005 pola que se regula a duración da xornada anual de traballo en cómputo anual e as xornadas de dedicación especial para o persoal ao servizo da Administración de xustiza (BOE nº 190, do 10 de agosto).
Décimo.-Á prestación do servizo de garda de permanencia e dispoñibilidade, de oito días, será aplicable a retribución prevista no punto sétimo punto 1 da Orde (Presidencia) 1417/2003, do 3 de xuño, pola que se regulan as retribucións complementarias polo servizo de garda do persoal ao servizo da Admi
nistración de xustiza, á prestación do servizo de garda de dispoñibilidade.
No partido xudicial de Vigo, un dos médicos integrantes da quenda prevista no punto cuarto desta resolución percibirá a retribución por garda semanal de permanencia e dispoñibilidade prevista no punto quinto da dita Orde 1417/2003, en ningún caso esta retribución será acumulativa á prevista no parágrafo anterior.
Décimo primeiro.-Derrógase a Resolución do 28 de xullo de 2006, da Dirección Xeral de Xustiza, pola que se aproba o número de médicos forenses que integrarán o servizo de garda do Instituto de Medicina Legal de Galicia (DOG nº 173, do 7 de setembro).
Décimo segundo.-Esta resolución ten efectos desde o día 23 de novembro de 2006 e producirá efectos económicos dende a mesma data.
Santiago de Compostela, 2 de marzo de 2007.
Julio Ignacio Iglesias Redondo
Director xeral de Xustiza